यसैबीच नेपालको औपचारिक भ्रमणमा रहेका म्यान्मारका स्टेट काउन्सिलर आङसाङ सुकी यहाँस्थित म्यान्मारको राजदूतावासद्वारा आफ्नो सम्मानमा विहिबार साँझ आयोजित रात्रिभोजमा सरिक भएकी छिन्। एसिया प्रशान्त शिखर सम्मेलनमा भाग लिने सिलसिलामा प्रधानमन्त्री केपी शर्मा ओलीको निमन्त्रणामा नेपालको औपचारिक भ्रमणका लागि उनी विहिबार बिहान काठमाडौँ आइपुगेकी हुन्। राष्ट्रपति विद्यादेवी भण्डारीसँग स्टेट काउन्सिलर सुकीले शुक्रबार शीतल निवासमा भेट गर्ने कार्यक्रम तय गरिएकाे छ।
